शादी से कार में लौट रहे परिवार के छह लोग टक्कर में घायल
सेवर-मथुराबाईपास पर गांव गुंडवा के पास शुक्रवार सुबह खराब खड़ी ट्रैक्टर ट्राली से कार की टक्कर हो गई, जो कि सामने से रहे एक ट्रक से बचाने के चक्कर में चालक के संतुलन खो देने के कारण हुई। घटना में कार में सवार एक ही परिवार के छह लोग घायल हो गए, जो कि हीरादास पर एक मैरिज होम में शादी में शामिल होकर लौट रहे थे। तमरौली निवासी राकेश के चाचा की लड़की शादी 2 मार्च को हीरादास पर एक मैरिज होम में संपन्न हुई थी। शादी में शामिल होने के बाद वह शुक्रवार सुबह करीब 5.30 बजे परिवार के साथ वेगनार कार में सवार होकर वापस अपने गांव तमरौली लौट रहे थे। सेवर-मथुरा बाईपास पर गांव गुंडवा के पास बजरी से भरी ट्रैक्टर ट्राली खड़ी थी। जिसको ओवरटेक करके निकलते समय अचानक सामने से ट्रक के आने पर चालक ने संतुलन खो दिया और कार खड़ी ट्रैक्टर ट्राली से भिड़ गई। इससे कार में सवार तमरौली निवासी 25 वर्षीया रीना प|ी राजेश, 33 वर्षीया कमलेश प|ी योगेश, 8 वर्षीय रोहित पुत्र राकेश, बुरावई निवासी 35 वर्षीया मंजू प|ी नत्थी गंभीर रूप से घायल हो गए, जिन्हें आरबीएम अस्पताल में भर्ती कराया गया।
bho_Deva hin_Deva